《齐天乐 题子循弟“罗浮仙梦图”，为悼亡作也》
清代·赵我佩

萧条纸帐清如水，春山四围妆靓。紫玉烟消，青衫泪湿，半枕梨靓香凝。

悲怀未省。待跨鹤人来，步虚声静。梦入罗浮，天风吹下萼花影。

疏林乱飘绛雪，落英铺满路，知否仙境。明月前身，昙花幻相，蝴蝶飞回芳径。

钗寒鬟冷。趁一霎相逢，玉肩双凭。翠羽无言，断魂谁唤醒。

作者简介：赵我佩，字君兰，仁和人，赵庆熺女，□砺轩室。